**Ֆուտբոլային ակումբ «Ալմա-Աթա»**, ղազախական ֆուտբոլային ակումբ է Ալմա-Աթա քաղաքից, ստեղծվել է 2000 թ. գործունեություն ծավալել մինչև 2008 թ.։ 2004-2008 թթ. ակումբը հանդես է եկել Ղազախստանի ֆուտբոլի առաջնության բարձրագույն դիվիզիոնում։ 2006 թ. ակումբը կարողացավ նվաճել Ղազախստանի գավաթը։ Սակայն 2008 թ. ակումբը հայտնվեց ֆինանսական խնդիրների առաջ ու լուծարվեց։ Հետևանքը եղավ այն, որ թիմը միավորվեց «Մեգասպորտ» ակումբի հետ ու ստեղծվեց «Լոկոմոտիվ» անվանումով նոր ակումբ։

Անվանումներ
-----------

• 2000 - 2003 - «Ցեսնա»

• 2004 - 2008 - «Ալմա-Աթա»

Պատմություն
-----------

Ակումբը հիմնադրվել է 2000 թ. «Ցեսնա» անվանումով։ 2003 թ. սկսած մասնակցել է տարբեր մրցաշարերի, իսկ 2004 թ. փոխել է իր անվանումը, դարձնելով «Ալմա-Աթա»։ Ակումբն իր տնային հանդիպումներն անցկացնում էր Ալմա-Աթա քաղաքի Կենտրոնական մարզադաշտում։

2004 թ. սկսած ակումբն արդեն հանդես էր գալիս Ղազախստանի ֆուտբոլի առաջնության բարձրագույն դիվիզիոնում։ Լավագույն մրցաշրջան է եղել 2006 թ. երբ ակումբը առաջնությունն ավարտեց 5-րդ տեղով և կարողացավ նվաճել Ղազախստանի գավաթը։ Շնորհիվ այն բանի, որ թիմը նվաճեց երկրի գավաթը, իրավունք ստացավ մասնակցելու ՈՒԵՖԱ-ի 2007-2008 մրցաշրջանի որակավորման փուլի խաղերին։ Սակայն թիմը հրաժեշտ տվեց այդ առաջնությանը առաջին իսկ խաղում, երբ մրցում էր «ՎիՕն» ակումբի հետ. առաջին խաղում թիմը պարտվեց սլովակներին 1։3 հաշվով, իսկ երկրորդ խաղն ավարտվեց 1։1 հաշվով։

2008 թ. մրցաշրջանի ավարտից հետո թիմն իրավունք էր ստացել մասնակցելու ՈՒԵՖԱ-ի Գավաթին շնորհիվ երկրի գավաթի խաղարկության եզրափակիչ փուլ հասնելուն։ Սակայն 2008 թ. դեկտեմբերի 15-ին ղեկավարությունը որոշեց թիմը լուծարել։ Արդյունքում եղավ «Մեգասպորտ» ակումբի հետ միավորումը, և ստեղծվեց «Լոկոմոտիվ» ակումբը։

Խոշոր հաշվով տարած հաղթանակներ
• 5։0 «Շախտյոր» (երիտասարդական թիմ) (Կարագանդա) (2006)

• 4։0 «Սպարտակ» (Սեմեյ) (2004)

• 4։0 «Թարազ» (Թարազ) (2007)

• 4։0 «Օկժետպես» (Կոկչետավ) (2007)

Խոշոր հաշվով ունեցած պարտություններ
• 0։5 «Տոբոլ» (Կոստանայ) (2004)

• 0։5 «Տոբոլ» (Կոստանայ) (2005)

Մրցելույթների վիճակագրություն
-----------------------------

Ղազախստանի առաջնություն, Գավաթի խաղարկություն
---------------------------------------------

| Մրցաշրջան | Դիվիզիոն | Տեղ | Խ | Հ | Ո | Պ | Գ | Մ | Գավաթ | Ռմբարկուները առաջնությունում |
| --- | --- | --- | --- | --- | --- | --- | --- | --- | --- | --- |
| 2003 | Առաջին լիգա | 2 | 22 | 15 | 3 | 4 | 61-22 | 48 | 1/16 եզրափակիչ | Ե. Ուրազաև - 20 |
| 2004 | Սուպերլիգա | 18 | 36 | 4 | 8 | 24 | 22-53 | 22 | 1/8 եզրափակիչ | Ս. Օստապենկո, Ե. Ուրազաև - 4 |
| 2005 | Սուպերլիգա | 13 | 30 | 9 | 3 | 18 | 30-43 | 30 | 1/8 եզրափակիչ | Ս. Օստապենկո, Օ. Լիտվինենկո - 7 |
| 2006 | Սուպերլիգա | 5 | 30 | 13 | 9 | 8 | 36-29 | 45 | **Գավաթակիր** | **Ժ. Իրիսմետով - 17 (առաջնության լավագույն ռմբարկու)** |
| 2007 | Սուպերլիգա | 6 | 30 | 13 | 5 | 12 | 35-32 | 41 | 1/16 եզրափակիչ | **Ժ. Իրիսմետով - 17 (առաջնության լավագույն ռմբարկու)** |
| 2008 | Պրեմիեր լիգա | 8 | 30 | 10 | 7 | 13 | 33-39 | 37 | եզրափակչի մասնակից | Ժ. Կուկեև - 6 |

Եվրոգավաթ
---------

| Մրցաշրջան | Մրցաշար | Արդյունք |
| --- | --- | --- |
| 2007/2008 | ՈՒԵՖԱ-ի Գավաթ | Առաջին ընտրական փուլ. Սլովակիա «ՎիՕն» 1։3, 1։1 |

Նվաճումներ
----------

• Ղազախստանի գավաթակիր - 2006

• Ղազախստանի Գավաթի խաղարկության եզրափակչի մասնակից - 2008

Մարզիչներ
---------

| Աշխատանքային տարիներ | Մարզիչ |
| --- | --- |
| 2004 | Գերմանիա Է. Գեսս |
| 2005 | Ղազախստան Ի. Ռոմանով |
| 2005-2007 | Նիդերլանդներ Ա. Կոռնելիուս |
| 2007 | Նիդերլանդներ Ա. Պայպերս |
| 2008 | Նիդերլանդներ Մ. Բրագոնյա |
| 2008 | Գերմանիա Բ. Շտորկ |

Ծանոթագրություններ
------------------

1. ↑  "Ликвидация по-алматински" (in ռուսերեն). Наш спорт. Արխիվացված from the original on 2012 թ․ մարտի 23. Retrieved դեկտեմբերի 3-ին, 2008.
2. ↑  "Постой, «паровоз»!". Наш спорт. Արխիվացված from the original on 2012 թ․ մարտի 23. Retrieved դեկտեմբերի 3-ին, 2008.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Soccerway · Transfermarkt · worldfootball.net |

 |